**METSAMATERJALI MÜÜGILEPING**

**nr ...........**

Käesolev leping on sõlmitud ....... ”.......“ ................... 20... a.

.....................................................**,** (edaspidi: Müüja), keda esindab ....................... (isikukoodiga................................), ühelt poolt,

ja

.................................., registrikoodiga.........................(edaspidi: Ostja), keda esindab seaduse ja põhikirja alusel tegutsev juhatuse liige .................... (isikukoodiga ................................), teiselt poolt,

edaspidi eraldi või koos aeg-ajalt nimetatud **Pool** või **Pooled**, on kokku leppinud alljärgnevas.

### ARTIKKEL 1

### LEPINGU DOKUMENDID

1.1 Lepingu dokumendid koosnevad Lepingust, Lepingu sõlmimisel olemasolevatest Lepingu lisadest ja pärast Lepingu sõlmimist Poolte poolt alla kirjutatud Lepingu dokumentide muudatustest, täiendustest ja lisadest.

1.2 Lepingu sõlmimisel on Lepingul järgmised lisad:

1.2.1 Lisa 1 - Metsamaterjali kvaliteedinõuded;

1.2.2 Lisa 2 - Tarnegraafik.

1.3 Käesolev Leping koos lisadega moodustab ühtse ja tervikliku Lepingu, mis asendab kõiki samade Poolte vahel varem sama lepinguobjekti suhtes sõlmitud mis tahes suulisi või kirjalikke kokkuleppeid.

### ARTIKKEL 2

## MÕISTED

**metsamaterjal** Müüja metsast raiutud ja Müüja poolt Ostjale tasulise müügilepingu alusel võõrandatav metsamaterjal.

**vaheladu** Ala vahetult metsaveotee või maantee kõrval, kuhu Müüja kohustub valmis panema Ostjale Lepingu alusel müüdava metsamaterjali ja mis on sobilik metsamaterjali pealelaadimiseks tavalistele metsaveoautodele

**ostja ladu** Lepingus ettenähtud koht, kuhu Ostja soovil toimub Müüja vahelaost valmispandud metsamaterjali vedu

**krediidilimiit** Lepingus ette nähtud summa, mille ületamisel on Müüjal õigus ühepoolselt rakendada Ostja suhtes Lepingus sätestatud õiguskaitse-vahendeid

**tarnegraafik** Lepingu lahutamatu lisa metsamaterjali üleandmise-vastuvõtmise koguselise ja ajalise jaotuse kohta tarneperioodis

**ARTIKKEL 3**

###### LEPINGU OBJEKT

3.1. Käesoleva Lepinguga Müüja müüb ja Ostja ostab .......................................(sortiment).

3.2. Poolte kokkuleppel on Müüjal lubatud tarnida vähem või rohkem kuni 10 (kümme) % kokkulepitud kogustest.

3.3. Käesoleva Lepinguga müüdava metsamaterjalil on alljärgnevad hinnad Müüja vahelaos:

3.4. Hindadele lisandub käibemaks 20%, juhul kui Müüja on käibemaksu kohustuslane.

3.5. Metsamaterjali tarnimine toimub tarnegraafiku alusel, mis on toodud Lepingu lisas.

**ARTIKKEL 4**

**METSAMATERJALI ÜLEANDMISE TINGIMUSED**

4.1. Müüja annab metsamaterjali Ostjale üle vahelaos, veoselehe väljastab Müüja. Metsamaterjali Ostjale üleandmise kohustus loetakse täidetuks alates hetkest, kui Müüja on metsamaterjali Ostja käsutusse andmiseks vahelaos valmis pannud ja sellest tavapärasel viisil teatanud. Ostja on kohustatud 3 (kolme) päeva jooksul Müüjalt teate saamisest metsamaterjali vastava koguse vahelaost välja vedama. Minimaalne tarnekogus on üks autokoorem (ca ......... m3). Metsamaterjal peab paiknema metsaveoautole ligipääsetavas kohas. Juhul kui 3 (kolme) päeva jooksul ei ole Ostja metsamaterjali vahelaost välja vedanud on Müüjal õigus tarnida Lepingu artikkel 5 sõlmitud veolepingu alusel metsamaterjal Ostja lattu, kui Pooled ei lepi kokku teisiti.

4.2. Juhul kui Müüja annab metsamaterjali Ostjale üle vahelaos ja Ostja tellib Müüjalt Lepingu artiklis 5 sätestatud korras metsamaterjali veoteenuse vahelaost Ostja lattu, loetakse üleandmise kohustus täidetuks alates hetkest, kui Müüja on metsamaterjali Ostja käsutusse andmiseks vahelaos valmis pannud ja sellest tavapärasel viisil teatanud ning metsamaterjali vastava koguse üle andnud vedajale.

4.3. Metsamaterjali kvaliteedi hindamine toimub Müüja laos. Ostja esindaja märgistab kvaliteedinõuetele mittevastavad palgid ja Poolte kokkuleppel Ostja ostab märgistatud palgid lepingus sätestatud praak palgi hinnaga.

4.4. Metsamaterjali kvaliteet peab vastama Lepingu lisas ettenähtud nõuetele. Kui Müüja poolt vahelaos valmis pandud kogusest on kvaliteedinõuetele mittevastavat metsamaterjali rohkem kui 10% (kümme protsenti), on Ostjal õigus keelduda metsamaterjali vastuvõtmisest, kui Pooled ei lepi kokku teisiti.

4.5. Kvaliteedinõuetele mittevastava metsamaterjali kogus arvestatakse Lepingu alusel tarnimisele kuuluva metsamaterjali koguse hulka või Poolte kokkuleppel tagastatakse Müüjale tema soovil.

4.6. Metsamaterjali mõõtmine toimub Ostja laos, asukohaga ...............

4.7. Metsamaterjali koguse mõõtmine toimub käsitsi noti ladvapoolse otsa diameetri mõõtmise teel koore alt (ovaalsel notil mõõdetakse suurim ja väikseim läbimõõt ning arvutatakse keskmine läbimõõt), kusjuures diameetri ümmardamine toimub matemaatilisel põhimõttel. Maht leitakse A. Nilsoni poolt 2000 a koostatud Eesti ümarpuidu mahutabeli alusel.

4.8. Ostja on kohustatud mõõtma ja edastama mõõtmistulemused e-posti või faksi või käsiposti teel metsamaterjali tarninud Müüjale hiljemalt 24 (kahekümne nelja) tunni jooksul metsamaterjali saabumisest Ostja lattu.

4.9. Metsamaterjali mõõtmise ja kvaliteedi hindamise juures on õigus viibida Poolte esindajail.

4.10. Pooltel on õigus esitada metsamaterjali kvaliteedist tulenevad pretensioone teineteisele enne metsamaterjali laadimist metsaveoautole või enne metsaveoauto lahkumist Müüja vahelaost. Pretensioonid Müüja poolt veoselehele märgitud lähetatud metsamaterjali koguse suhtes esitab Ostja Müüja esindajale koos mõõtmisraportiga, hilisemaid Ostja pretensioone ei arvestata. Metsamaterjali koguse suhtes pretensioonide olemasolul ladustab Ostja pretensiooni aluseks olnud metsamaterjali eraldi ja säilitab selle kontrollmõõtmiseks. Pretensioonid lahendatakse metsamaterjali ülemõõtmisega Poolte esindajate osavõtul enne metsamaterjali üleandmise-vastuvõtmise akti allakirjutamist.

4.11. Metsamaterjali mõõtmise ja kvaliteedi hindamise järel vormistavad Pooled tarnitud koguse kohta keskkonnaministri 17. märtsi 1999. a määruses nr 30 sätestatud metsamaterjali üleandmise-vastuvõtmise akti, mitte harvem kui üks kord nädalas. Kalendrikuu lõppedes vormistatakse metsamaterjali üleandmise- vastuvõtmise akt hiljemalt tarnekuule järgneva kuu teisel tööpäeval.

4.12. Vastutuse osas Lepingu alusel müüdud metsamaterjali juhusliku hävimise või kahjustumise, s.h. varguse, tulekahju, üleujutuse, kaotsimineku või kvaliteedi languse korral on Müüja ja Ostja leppinud kokku, et:

4.12.1. juhul, kui Ostja korraldab ise Lepingu alusel müüdud metsamaterjali veo Müüja vahelaost Ostja lattu, läheb juhusliku hävimise ja kahjustumise riisiko Ostjale metsamaterjali vedajale veoks üleandmise hetkel, kuid mitte hiljem kui 3 (kolme) päeva möödumisel pärast Müüja poolt Ostjale metsamaterjali valmispanekust teatamist;

4.12.2. juhul, kui Ostja tellib metsamaterjali veo teenuse Müüjalt, on Müüjal metsamaterjali juhusliku hävimise ja kahjustumise riisiko kuni metsamaterjali mahalaadimiseni Ostja laos ja metsamaterjali veoselehe allkirjastamiseni Ostja poolt.

4.13. Pooled on kokku leppinud, et Lepingu alusel müüdud metsamaterjali omand läheb Ostjale üle alles siis, kui on täidetud kõik alljärgnevad tingimused:

4.13.1. Ostja ja Müüja on vormistanud metsamaterjali üleandmise- vastuvõtmise akti;

4.13.2. Ostja on tasunud tarnitud (müüdud) metsamaterjali osas Lepingus sätestatud hinna vastavalt Müüja arvele;

4.13.3. juhul, kui Müüja on Ostja soovil osutanud Ostjale metsamaterjali veo teenust, on Ostja tasunud Müüjale veolepingus sätestatud veo- või ekspedeerimistasu ja muud hüvitamisele kuuluvad kulud.

#### ARTIKKEL 5

**METSAMATERJALI VEO LEPING**

Ostja soovi korral osutab Müüja Ostjale selleks Ostjaga eraldi sõlmitava veo- ja ekspedeerimislepingu alusel ning nimetatud lepingus eraldi kokkulepitud tasu eest ja tingimustel Lepingu alusel müüdud metsamaterjali veo- ja ekspedeerimisteenust. Müüja poolt osutatava metsamaterjali veo- ja ekspedeerimisteenuse sisuks on Müüja vahelaos Ostjale üle antud metsamaterjali vedu autodel Müüja vahelaost Ostja lattu. Müüjal on õigus omal äranägemisel korraldada Ostja poolt soovitud metsamaterjali vedu kolmandatest isikutest vedajate kasutamise teel

###### ARTIKKEL 6

**ARVELDUSTE KORD**

6.1. Müüja esitab Ostjale arve(d) müüdud metsamaterjali eest koos juhistega arve(te) tasumise kohta pärast metsamaterjali üleandmise-vastuvõtmise aktile allakirjutamist.

6.2. Ostja kohustub tasuma Müüjale ettemaksuna metsamaterjali koguse väärtuse hiljemalt 3 (kolme) kalendripäeva jooksul Müüja pro forma arve väljastamise kuupäevast. Pro forma arve edastatakse Ostjale faksi teel, kui Pooled ei lepi kokku teisiti. Metsamaterjali üle­andmise/vastuvõtmise akti vormistamise järel esitab Müüja Ostjale arve tegelikult tarnitud koguse eest. Ostja poolt ettemaksuna enammakstud summa arvestatakse Poolte kokkuleppel järgmise arve ettemaksuks või tagastatakse Ostjale. Tarnete lõppemise korral tagastab Müüja enammakstud summad Ostjale.

6.3. Müüdud metsamaterjali maksumuse lõplikul määramisel lähtub Müüja metsamaterjali üleandmise-vastuvõtmise aktis sätestatud metsamaterjali kogusest ja kvaliteedist.

###### ARTIKKEL 7

**POOLTE VASTUTUS LEPINGUTINGIMUSTE RIKKUMISEL**

7.1. Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.

7.2. Juhul, kui Müüja viivitab metsamaterjali üleandmisega üle Lepingus sätestatud tähtaja, on Ostjal õigus nõuda leppetrahvi tasumist, mille suuruseks on 0,15 (null koma viisteist) % üleandmata metsamaterjali koguse maksumusest iga üleandmisega viivitatud kalendripäeva eest. Leppetrahvi ei rakendata Müüja suhtes Lepingus lubatud metsamaterjali tarnekoguste kõikumise piires.

7.3. Juhul, kui Ostja viivitab metsamaterjali väljavedamisega vahelaost üle Lepingu punktis 4.1 sätestatud tähtaja, on Müüjal õigus nõuda leppetrahvi tasumist, mille suuruseks on 0,15 (null koma viisteist) % väljavedamata jäetud koorma maksumusest iga viivitatud kalendripäeva eest.

7.4. Juhul, kui Ostja ei ole tasunud metsamaterjali eest Lepingus sätestatud tähtaja jooksul, on Müüjal õigus nõuda viivist, mille suuruseks on 0,15 (null koma viisteist) % tasumisega viivitatud summast iga tasumisega viivitatud kalendripäeva eest.

7.5. Juhul, kui Ostja ei ole tasunud Müüja poolt väljastatud pro forma arvet hiljemalt 3 (kolm) kalendripäeva jooksul väljastamise kuupäevast on Müüjal õigus ühepoolselt peatada tarnegraafiku täitmine või lõpetada Leping ennetähtaegselt ja nõuda teiselt Poolelt kahju hüvitamist ja viivise tasumist. Samuti on Müüjal õigus ühepoolselt peatada tarnegraafiku täitmine või lõpetada Leping ennetähtaegselt juhul, kui Ostjal on Müüjale maksetähtaja ületanud võlgnevusi teiste lepingute alusel. Sellisel juhul ei teki Ostjal õigust Lepingu peatumise perioodil üle andmata jäänud metsamaterjali kogustele, kui Pooled ei lepi kirjalikult kokku teisiti.

7.6. Juhul, kui üks Pooltest oluliselt rikub oma Lepingust tulenevaid kohustusi, on teisel Poolel õigus Leping 30 (kolmekümne) päevase etteteatamisega üles ütelda ning nõuda Lepingut rikkunud Poolelt kahju hüvitamist ja viivise või leppetrahvi tasumist.

7.7. Juhul, kui Ostja ei tasu vastuvõetud metsamaterjali eest vastavalt tähtaegadele ja tingimustele, kohustub ta Müüja nõudmisel metsamaterjali tagastama samas mahus ja kvaliteedis või Müüja nõusolekul teistsuguses mahus või kvaliteedis, kompenseerides asendamisest tingitud hinnavahe.

7.8. Juhul, kui Müüja on peatanud vastavalt Lepingu punktile 7.5 Lepingu täitmise, ei ole Ostjal õigus esitada Müüjale pretensioone ning nõuda viiviste tasumist ja kahju hüvitamist ja leppetrahvi tasumist Lepingus sätestatud koguse tarnimata jätmise osas.

7.9. Ostja hüvitab Müüjale kõik kulud, mida Müüja on kandnud Ostjalt Lepingust tulenevate võlgnevuste sissenõudmisega ning kohtukulud, mis seonduvad Lepingust tulenevate vaidluste lahendamisega.

###### ARTIKKEL 8

**LEPINGU KEHTIVUS**

8.1. Käesolev Leping jõustub allakirjutamise momendist või Poolte kokkulepitud kuupäevast ja kehtib kuni ..........................a ning Lepingust tulenevate kohustuste nõuetekohase täitmiseni.

8.2. Lepingut võib lõpetada ennetähtaegselt Poolte kokkuleppel.

**ARTIKKEL 9**

**VÄÄRAMATU JÕUD**

9.1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saa mõjutada ja mille saabumist Pooled Lepingu sõlmimisel ei näinud ette ega võinud ette näha või vältida (vääramatu jõud).

9.2. Lepingus mõistetakse vääramatu jõuna: üldstreiki, massilisi rahutusi Poolte asukoha haldusüksuses; sõda; riigikogu või valitsuse akti, mis oluliselt takistab käesoleva Lepingu täitmist; loodusõnnetus; metsatulekahju (tarnepiirkonnas); tormikahjustus; ilmastikutingimustest tulenevaid üldkasutatavate teede kasutamise või metsatööde tegemise keelde (tuleoht, metsateede sulgemine); muud Lepingus loetlemata asjaolud, mida mõlemad Pooled aktsepteerivad vääramatu jõuna.

9.3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele.

9.4. Pooled on kokku leppinud, et kui vääramatu jõu asjaolud kestavad üle 90 (üheksakümne) kalendripäeva, loetakse, et Leping on lõppenud alates 91 (üheksakümne esimesest) kalendripäevast täitmise võimatuse tõttu.

###### ARTIKKEL 10

**POOLTEVAHELISED TEATED**

10.1. Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.

10.2. Teade loetakse kätteantuks, kui:

10.2.1. teade on üleantud allkirja vastu;

10.2.2. teade on saadetud postiasutuse poolt tähitud kirjaga Poole poolt näidatud aadressil ja postitamisest on möödunud 5 (viis) kalendripäeva;

10.2.3. teade on saadetud teisele Poolele telefaksiga.

10.3. Informatsioonilist teadet võib edastada suuliselt, telefoni ja e-posti kaudu.

**ARTIKKEL 11**

**LEPINGU MUUTMINE**

Lepingut võib muuta Poolte kokkuleppel. Muudatused jõustuvad pärast allakirjutamist mõlema Poole poolt või Poolte poolt määratud tähtajal.

###### ARTIKKEL 12

**MUUD TINGIMUSED**

12.1. Kõik Lepingu täitmisel tekkivad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlus Eesti Vabariigis kehtivate seadustega ettenähtud korras.

12.2. Kummalgi Poolel on õigus endale Lepinguga võetud kohustusi osaliselt või täielikult kolmandatele isikutele üle anda ainult teise Poole eelneval kirjalikul nõusolekul, v.a juhul, kui kohustuste üleandmine toimub Poole õigusjärglasele.

12.3. Käesolev Leping on koostatud eesti keeles 2 (kaks) võrdset juriidilist jõudu omavas identses eksemplaris, millest üks antakse Müüjale ja teine Ostjale.

Poolte andmed ja allkirjad

Müüja: Ostja:

Müüja: Ostja:

.................................................... ......................................................